CELEX: 32007D0024
Language: ro
Date: 2006-12-22 00:00:00
Title: Decizia 2007/24/CE a Comisiei din 22 decembrie 2006

Anunţ juridic important

|

32007D0024

Decizia 2007/24/CE a Comisiei din 22 decembrie 2006  

Jurnalul Oficial L 008 , 13/01/2007 p. 0010 - 0010 Jurnalul Oficial L 008 , 13/01/2007 p. 0026 - 0028 Jurnalul Oficial L 219 , 24/08/2007 p. 0050 - 0052 ediţie specială în limba bulgară: capitol 03 volum 81 p. 288  - 290 editie speciala in limba româna: capitol 03 volum 81 p. 288  - 290

		Decizia Comisieidin 22 decembrie 2006de aprobare a planurilor de urgență pentru combaterea gripei aviare și a bolii Newcastle[notificată cu numărul C(2006) 6806](Text cu relevanță pentru SEE)(2007/24/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Tratatul de aderare a Bulgariei și a României, în special articolul 4 alineatul (3),având în vedere Actul de aderare a Bulgariei și a României, în special articolul 56,având în vedere Directiva 92/40/CEE a Consiliului din 19 mai 1992 de introducere a măsurilor comunitare de combatere a gripei aviare [1], în special articolul 17 alineatul (4) al doilea paragraf,având în vedere Directiva 92/66/CEE a Consiliului din 14 iulie 1992 de stabilire a măsurilor comunitare de combatere a bolii Newcastle [2], în special articolul 21 alineatul (4) al doilea paragraf,întrucât:(1) Directivele 92/40/CEE și 92/66/CEE stabilesc măsurile de combatere care trebuie aplicate în caz de apariție al unui focar de gripă aviară și, respectiv, de boală Newcastle, precum și anumite măsuri preventive care urmăresc să sensibilizeze și să pregătească mai bine autoritățile competente și mediile agricole în privința acestor boli. În conformitate cu aceste directive, planurile de urgență ale statelor membre pentru combaterea gripei aviare și a bolii Newcastle trebuie să fie aprobate de către Comisie.(2) Planurile de urgență ale statelor membre actuale au fost aprobate prin Decizia nr. 2004/402/CE a Comisiei din 26 aprilie 2004 de aprobare a planurilor de urgență pentru combaterea gripei aviare și a bolii Newcastle [3]. Lista statelor membre ale căror planuri au fost aprobate figurează în anexa acestei decizii.(3) Aderarea Bulgariei și a României este prevăzută pentru 1 ianuarie 2007. În consecință, Bulgaria și România au prezentat Comisiei planurile lor de urgență pentru combaterea gripei aviare și a bolii Newcastle în vederea aprobării.(4) Aceste planuri de urgență, astfel cum au fost modificate de către Bulgaria și România în conformitate cu sugestiile făcute cu ocazia evaluării, îndeplinesc criteriile stabilite prin Directivele 92/40/CEE și 92/66/CEE și permit atingerea obiectivelor avute în vedere de aceste directive, sub rezerva ca ele să fie actualizate în mod regulat și puse în aplicare în mod efectiv.(5) Din motive de claritate a legislației comunitare, este necesar să se abroge Decizia 2004/402/CE și să se înlocuiască prin prezenta decizie.(6) Măsurile prevăzute de către prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Planurile de urgență pentru combaterea gripei aviare și a bolii Newcastle, prezentate de Bulgaria Comisiei la 7 noiembrie 2006, se aprobă.Articolul 2Planurile de urgență pentru combaterea gripei aviare și a bolii Newcastle, prezentate de România Comisiei la 9 noiembrie 2006, se aprobă.Articolul 3Anexa stabilește lista statelor membre ale căror planuri de urgență pentru combaterea gripei aviare și a bolii Newcastle au fost aprobate.Articolul 4Decizia 2004/402/CE se abrogă.Articolul 5Prezenta decizie se aplică sub rezerva și de la data intrării în vigoare a Tratatului de aderare a Bulgariei și a României.Articolul 6Prezenta decizie se adresează statelor membre.Adoptată la Bruxelles, 22 decembrie 2006.Pentru ComisieMarkos KyprianouMembru al Comisiei[1] JO L 167, 22.6.1992, p. 1. Directivă, astfel cum a fost modificată ultima dată prin Actul de aderare din 2004 (JO L 236, 23.9.2004, p. 33).[2] JO L 260, 5.9.1992, p. 1. Directivă, astfel cum a fost modificată ultima dată prin Actul de aderare din 2004.[3] JO L 123, 27.4.2004, p. 111.--------------------------------------------------ANEXĂLista statelor membre menționate la articolul 3Cod | Țară |AT | Austria |BE | Belgia |BG | Bulgaria |CY | Cipru |CZ | Republica Cehă |DE | Germania |DK | Danemarca |EE | Estonia |EL | Grecia |ES | Spania |FI | Finlanda |FR | Franța |HU | Ungaria |IE | Irlanda |IT | Italia |LV | Letonia |LT | Lituania |LU | Luxemburg |MT | Malta |NL | Țările de Jos |PL | Polonia |PT | Portugalia |RO | România |SE | Suedia |SI | Slovenia |SK | Slovacia |UK | Regatul Unit |--------------------------------------------------